text: [{"text_idx": "#000003", "text": "Ameerikaatti lakkoofsi namoota vaayirasii Koroonaatiin du\u2019anii 200,000 caale"}, {"text_idx": "#000004", "text": "Ameerikaatti lakkoofsi namoota vaayirasiii Koornaatiin qabamanii miliyoona 6.8 darbuun, biyya addunyaa hunda dursaa jirti. Kutaa biyyattii akka Noorz Daakootaa fi Yutaah dabalatee, iddoowwan biroottis lakkoofsi namoota vaayirasichaan qabamanii ammas dabalaa jiraatuu gabaafame.Ameerikaatti namni vaayirasichaan qabame jalqabaa kan galmaa\u2019e ji\u2019a Ammajjii keessa yoo tahu, bulchiinsi Tiraamp weerara vaayirasichaa to\u2019achuuf tarkaanfii sirrii hin fudhannee jedhame irra deddeebiin qeeqama.Haata\u2019u malee Prezidantiin Ameerikaa Doonaald Tiraamp kiibxata kaleessaa haasaya Kora UN ilaalchisee godheen, lakkoofsi namoota du\u2019anii ol guddachuun \u2018waan nama naasisu\u2019 jechuun, Chaayinaan \u2018\u2019vaayirasicha dhaabuu qabdis\u201djedhe. Traamp itti dabaluunis, otoo bulchiinsi isaa tarkaanfii to\u2019annoo barbaachisaa hin fudhanne ta\u2019ee, lakkoofsi namoota du\u2019anii miliyoona lama hanga miliyoona 2.5 dhaqqaba jechuun hime.Dorgommii pirezidaantummaa Ameerikaa baranaarratti kaadhimamaan Dimokiraatotaa Joo Baayiden gama isaatiin \u201cSobaa fi ga\u2019umsa dhabiinsa Doonaald Tiraamp ji\u2019oota jahan darbanitti mul\u2019iseen lubbuu lammilee Ameeerikaa hedduu seenaa keessatti yeroo dhabne keessaa kun tokko.\u201d Jechuun qeeqe. Baayiden itti dabaluun, \u201cweerara kana to\u2019achuuf ga\u2019uumsi hooggansaa barbaachisa ture, inni garuu naasuun qorree, deebii kennuu dadhabe, ni wareere, kanattii Ameerikaan aarsaa guddaa biyya kamiyyuu caala kaffaltee\u201d jedhe.Qondaaltonni fayyaa biyyattii akka jedhanitti, lakkoofsi namoota vaayirasichaan qabamanii Noorz Daakotaa, Yutaah, Teksaasi fi Saawuz Daakotaatti dabalaa jira.Ji\u2019oota Bonaattis lakkoofsi namoota qabamanii dabalaa deema jedhamee sodaatama."}]